Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: ABH 1991, 217.; 8/1992. (I. 30.) AB határozat (a továbbiakban: 2. ABh), ABH 1992, 51.; 36/1992. (VI. 10.) AB
Paragraph Index: 46

(1) bekezdésébõl indult ki, és abból azt a következtetést vonta le, hogy „a köztársasági elnöknek hatásköri jogai gyakorlása során mindig figyelemmel kell lennie az egész államszervezet demokratikus mûködésére, beleértve ebbe annak eljárási és technikai szempontjait is. Az õrködés nem korlátozódik tehát krízishelyzetek feloldására, hanem része az államügyek szokásos menetének (...).” (2. ABh, ABH 1992, 51, 54.) Az Alkotmánybíróság kifejtette továbbá, hogy „[a]z államszervezet demokratikus mûködése feletti õrködést az Alkotmányban meghatározott egyes hatáskörökben, azok feltételei szerint látja el a köztársasági elnök. Az Alkotmány szóhasználata is kifejezi a köztársasági elnök feladatának sajátosságát az alkotmányosság védelmében. Az Országgyûlés, a Kormány, a bíróságok »védik« és »biztosítják« az alkotmányos rendet, valamint az állampolgárok jogait; ezt a funkciót az egész társadalom vonatkozásában, saját cselekvésükkel látják el. Ezzel szemben a köztársasági elnök csupán az államszervezet demokratikus mûködése felett »õrködik«, vagyis sem sérelem esetén, sem a jogok biztosítása céljából nem maga cselekszik, hanem általában más szervhez fordul, vagy ha maga cselekszik, az elnöki döntésért más szerv vállalja a politikai felelõsséget.” (3. ABh, ABH 1992, 207, 211—212.) 2003/145. szám A köztársasági elnök alapvetõ feladata tehát az, hogy õrködjön az államszervezet demokratikus mûködése felett. Ezt az alapvetõ feladatát a számára biztosított jogkörökön keresztül láthatja el. A köztársasági elnök rendelkezik olyan jogkörökkel is, amelyeken keresztül a törvényhozást befolyásolhatja. A törvényhozás — az Alkotmány

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes